CELEX: 22021D0497
Language: lt
Date: 1540512000000
Title: EEE jungtinio komiteto sprendimas Nr. 214/2018 2018 m. spalio 26 d. kuriuo iš dalies keičiamas EEE susitarimo IX priedas (Finansinės paslaugos) [2021/497]

2021 3 25   
               
               
                  LT
               
               
                  Europos Sąjungos oficialusis leidinys
               
               
                  L 105/9
               
            
         EEE JUNGTINIO KOMITETO SPRENDIMAS Nr. 214/2018
         2018 m. spalio 26 d.
         kuriuo iš dalies keičiamas EEE susitarimo IX priedas (Finansinės paslaugos) [2021/497]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     2016 m. sausio 20 d. Europos Parlamento ir Tarybos direktyva (ES) 2016/97 dėl draudimo produktų platinimo (nauja redakcija) (1) turi būti įtrauktas į EEE susitarimą;
                  
               
                     (2)
                  
                  
                     į EEE susitarimą turi būti įtraukta 2018 m. kovo 14 d. Europos Parlamento ir Tarybos direktyva (ES) 2018/411, kuria iš dalies keičiamos Direktyvos (ES) 2016/97 nuostatos dėl valstybių narių perkėlimo į nacionalinę teisę priemonių taikymo datos (2);
                  
               
                     (3)
                  
                  
                     Direktyva (ES) 2016/97 panaikinama į EEE susitarimą įtraukta Europos Parlamento ir Tarybos direktyva 2002/92/EB (3), todėl ji turi būti iš EEE susitarimo išbraukta;
                  
               
                     (4)
                  
                  
                     todėl EEE susitarimo IX priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo IX priedas iš dalies keičiamas taip:
            
                        1.
                     
                     
                        13b punktas (Europos Parlamento ir Tarybos direktyva 2002/92/EB) išbraukiamas;
                     
                  
                        2.
                     
                     
                        po 13d punkto (Komisijos sprendimas 2004/9/EB) įterpiama:
                        
                                    „13e.
                                 
                                 
                                    
                                       32016 L 0097: 2016 m. sausio 20 d. Europos Parlamento ir Tarybos direktyva (ES) 2016/97 dėl draudimo produktų platinimo (nauja redakcija) (OL L 26, 2016 2 2, p. 19) su pakeitimais, padarytais:
                                 
                              
                                    —
                                 
                                 
                                    
                                       32018 L 0411: 2018 m. kovo 14 d. Europos Parlamento ir Tarybos direktyva (ES) 2018/411 (OL L 76, 2018 3 19, p. 28).
                                 
                              Direktyvos nuostatos šio Susitarimo tikslais pritaikomos taip:
                        
                                    a)
                                 
                                 
                                    nepaisant šio Susitarimo 1 protokolo ir jeigu šiame Susitarime nenumatyta kitaip, sąvokos „valstybė (-ės) narė (-ės)“ ir „kompetentingos institucijos“, be jų reikšmės direktyvoje, reiškia ir atitinkamai ELPA valstybes ir jų kompetentingas institucijas;
                                 
                              
                                    b)
                                 
                                 
                                    nuorodos į kitus aktus direktyvoje yra laikomos susijusiomis su turiniu ir forma, jei tie aktai yra įtraukti į Susitarimą;
                                 
                              
                                    c)
                                 
                                 
                                    5 straipsnio 1 dalies ketvirtoje pastraipoje, 8 straipsnio 3 dalies antroje pastraipoje ir 9 straipsnio 2 dalyje po žodžio „EIOPA“ įterpiami žodžiai „arba tam tikrais atvejais ELPA priežiūros institucija“;
                                 
                              
                                    d)
                                 
                                 
                                    5 straipsnio 3 dalyje ir 8 straipsnio 5 dalyje po žodžio „EIOPA“ įterpiami žodžiai „ ELPA priežiūros institucija“.“
                                 
                              
                  
         
            2 straipsnis
            
               Europos Sąjungos oficialiojo leidinio EEE priede skelbtini direktyvų (ES) 2016/97 ir (ES) 2018/411 tekstai islandų ir norvegų kalbomis yra autentiški.
         
         
            3 straipsnis
            Šis sprendimas įsigalioja 2018 m. spalio 27 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2018 m. spalio 26 d.
            
               
                  EEE jungtinio komiteto vardu
               
               
                  Pirmininkė
               
               Oda Helen SLETNES
            
         
         
            (1)  OL L 26, 2016 2 2, p. 19.
         
            (2)  OL L 76, 2018 3 19, p. 28.
         
            (3)  OL L 9, 2003 1 15, p. 3.
         
            (*1)  Konstituciniai reikalavimai nurodyti.